《送张无梦归天台》
宋代·夏竦

玉格功成碧诏迟，御风千里款黄扉。
旋纡兰佩朝丹禁，却捧云章入翠微。
绿蕴星辰藏古篆，绛宫龙虎闭神扉。
东门日暮馀霞散，南国烟晴独鹤归。
重结茅茨临乳窦，别裁荷芰换尘衣。
鸾凤若有壶中志，從此高梧一见稀。

作者简介：夏竦（985—1051年），字子乔，江州德安县（今江西九江市德安县车桥镇）人。北宋时期大臣，世称夏文庄公、夏英公、夏郑公。著文集百卷、《策论》十三卷、《笺奏》三卷、《古文四声韵》五卷、《声韵图》一卷，其中：《文庄集》三十六卷等收入《四库全书》(节录自《永乐大典》)。